cyanic-selkie/wikianc huggingface dataset:
Milan Galić
Milan Galić (født 8. mars 1938 i Zrenjanin, død 13. september 2014 i Beograd) var en jugoslavisk fotballspiller som deltok i de olympiske leker 1960 i Roma. Galić ble olympisk mester i fotball under Sommer-OL 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte en uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1-1 etter ekstra omganger. Det var 0-0 etter ordinær spilletid, begge lagen scoret i den siste ekstra omgangen. Jugoslavia gikk videre til finalen via loddtrekning. De vant finalen over Danmark med 3-1. Galić spilte alle fem kampene og scoret sju mål i turneringen.
Galić spilte femtien landskamper og scoret trettisju mål for Jugoslavia i perioden 1959–1965. Han døde den 13. september 2014 i en alder av 76 år.
Onkologi
Onkologi er en medisinsk underspesialitet som dreier seg om studier og behandling av kreft. En lege som praktiserer onkologi er en onkolog. Betegnelsen har sin opprinnelse i det greske ογκος (onkos), som betyr «stort omfang», «masse» eller «svulst», og endelsen -logi betyr «studium av».
Jai Shankar
Jai Shankar (født 1980 i Punjab i India) er en indisk-norsk perkusjonist, kjent for sitt tabla-spill i egne og andres utgivelser.
Han flyttet til Norge (1981), lærte tabla av faren Shri Lal og i Punjab, hos onkelen Pandit Rama Kant (1984) og ble den yngste turneartist for Rikskonsertene  (1988). Han var medvirkende på utgivelsen Du store verden, combiNations (1998).
Han har spilt med jazzmusikere som Bendik Hofseth, Jon Balke, Ingebrigt Håker Flaten, Stian Carstensen og Espen Rud. Videre, med Ensemble 96 og folkemusikere som Javid Afsari Rad, Pouyan Abdoli (Iran), Knut Buen, Hari Prasad, Hege Rimestad og Tone Hulbækmo.
Shankar spiller meget med søsteren, den sitar-spillende Rohini Sahajpal. Videre samarbeider han med det svenske bandet Mynta, Den senere tid har han spilt ragajazz i sitt eget Shankara med musikerne Mukesh Sharma sarod, Shri Lal Shajpal fiolin, Rohini Sahajpal sitar, Kenneth Ekornes perkusjon.
Heron Carvic
Heron Carvic (født 21. januar 1913 i London, død 9. februar 1980) var en britisk skuespiller og forfatter som hadde stemmen til Gandalv i BBC Radios hørespill basert på Hobbiten. Han skrev også en rekke bøker.
Oberharz naturreservat
Oberharz naturreservat ligger i det sydlige Niedersachsen nær grensen mellom det som tidligere var Øst-Tyskland og Vest-Tyskland. Naturreservatet er et populært turistmål som trekker til seg mange millioner turister hvert eneste år. I middelalderen foregikk det en del gruvedrift i fjellene i naturreservatet. Parken er 70 kvadratkilometer stor og domineres av tresorten gran. I de siste 15 årene har naturreservatet vært truet av luftforurensning.
Heron Carvic
Som forfatter skapte han figurene og skrev de første fem bøkene om den pensjonerte miss Emily D. Seeton, en skjønnsom parodi på Agatha Christies figur miss Marple. Ytterligere bøker i denne bokserien ble skrevet av to andre forfattere som benyttet pseudonymer med initialene «HC». Roy Peter Martin som «Hampton Charles» skrev tre romaner som alle ble utgitt i 1990. Sarah J. Mason, som skrev som «Hamilton Crane», fortsatte serien og skrev ytterligere 14 bøker, en del som fortsatt er i trykk. Masons bøker modifiserte Carvics figurer såpass mye at det er stort sett kun navnene som er gjenkjennbare for de som leste de første fem bøkene.
The Crow
The Crow er en amerikansk actionthriller og fantasyfilm fra 1994 regissert av Alex Proyas. Filmen er lagt til et kaotisk og lovløst Detroit. "Djevelens natt" er under anmarsj, men spillereglene endres når et drapsoffer gjenoppstår fra de døde for å hevne sin elskede som ble voldtatt og drept av en bandeleder under forrige Djevelnatt. Den mystiske skikkelsen blir kjent under navnet The Crow. Hovedrollen som The Crow spilles av Brandon Lee, mens andre sentrale roller spilles av Ernie Hudson, Anna Levine, Michael Wincott, David Patrick Kelly og Ling Bai. Manus er basert på James O'Barrs tegneserie med samme tittel fra 1989. Filmen regnes som en kultfilm og fikk i tillegg en del oppmerksomhet på grunn av at hovedrolleinnehaveren (Brandon Lee) døde under innspillingen.
Den har fått tre oppfølgere: The Crow: City of Angels (1996), The Crow: Salvation (2000) og The Crow: Wicked Prayer (2005), samt en tv-serie kalt The Crow: Stairway to Heaven (1998). De to siste filmene ble lansert direkte på video. Ingen av oppfølgerne var i nærheten av å oppnå samme suksess som originalen.
Handling
Det er «Djevelens natt» i Detroit. Det hersker kaos og en rekke bygninger står i brann. En kriminell gjeng, ledet av Top Dollar, voldtar en ung kvinne, og dreper både henne og hennes forlovede Eric Draven. På ettårsdagen for de brutale hendelsene lander en kråke på Erics gravstein. Med overjordiske krefter bryter den avdøde seg opp gjennom jorden og vandrer, fulgt av kråken, gjennom byen til sitt knuste hjem. Forblindet av sorg og rasende hevntørst starter Eric sin enmannskrig mot morderne.
Om filmen
The Crow er mest kjent som den siste filmen til Brandon Lee, og har i dag en status som kultfilm.
Musikken fra filmen har spor fra blant annet The Cure, Stone Temple Pilots og Nine Inch Nails.
Anmelderne
Filmen ble godt mottatt av kritikerne, noe som gjenspeiles i at den har fått 81 % på Rotten Tomatoes. Den amerikanske filmanmelderen Roger Ebert gav den 3,5 av 4 stjerner og gav særlig mye skryt for dens visuelle stil. Leonard Maltin gav den 3 av 4 stjerner.
Aftenposten og Dagbladet gav den terningkast tre, mens VG og Dagsavisen gav den terningkast fire.
Publikum
Filmen innbrakte $94 millioner på verdensbasis, hvorav $50,7 millioner i USA alene.
Produksjonskostnadene var på ca $15 millioner.
Priser
Den ble tildelt en BMI Film Music Award og en MTV Movie Award (begge for musikken).
Vektløfting under samveldelekene 2014
Vektløfting under de britiske samveldeleker 2014. Vektløfting var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var syttende gangen som vektløfting var med på programmet i Samveldelekene. I lekene i 2014 ble det konkurrert i åtte vektklasser i vektløfting for menn og syv for kvinner. I tillegg var det fire øvelser i styrkeløft, to for kvinner og to for menn. Nigeria ble beste nasjon med seks gullmedaljer foran India med tre.
Georgia under Paralympiske vinterleker 2018
Georgia deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Kern County
Kern County er et fylke i sørlige delen av den amerikanske delstaten California, det ble opprettet i 1866. Det grenser mot Los Angeles County og Ventura County i sør, Santa Barbara County i sørvest, San Luis Obispo County i vest, Kings County i nordvest, Tulare County i nord, Inyo County i nordvest og mot San Bernardino County i øst.
I 2000 hadde fylket 661,645 innbyggere. Administrasjonssenteret ligger i byen Bakersfield. Kern Countys totale areal er 21,138 km² hvorav 53 km² er vann.
Edwards Air Force Base, en av det amerikanske flyvåpenets flybaser, ligger på grensen mellom Kern County og Los Angeles County. Den er en viktig base for testflyvninger, og et av stedene som benyttes som landingsbane for den amerikanske romfergen.
Realism and the Aim of Science
Realism and the Aim of Science («Realisme og vitenskapens mål») er en bok av den østerriksk-britiske filosofen Karl Popper (1902–1994). Boka kom ut i 1983 og utgjør bind 1 av Poppers «postskriptum» til hans Logic of Scientific Discovery (1934/1959).
Boka består av to deler, hvorav den første («The Critical Approach») utdyper hovedtemaene fra (og oppklarer misforståelser av) Logic of Scientific Discovery. Kapitlene handler om umuligheta av induksjon (avsnittene 1–16), avgrensninga av vitenskap (§ 17–23) og betydninga av metafysikk (§ 24–26). Delens siste kapittel (§ 27–33) utvikler et mål på «styrkningsgraden» (degree of corroboration) av en teori (i hvor stor grad en teori har blitt styrka gjennom empiriske tester). I del 2 av boka («The Propensity Interpretation of Probability», § 34–61) gir Popper en utfyllende beskrivelse av sin tolkning av sannsynligheter som propensiteter.
Boka var ferdigskrevet i 1956, men av ulike årsaker stoppa korrekturen opp året etter. Manuskriptet ble liggende i 25 år, før Poppers tidligere student W.W. Bartley besørga utgivelsen (utvida med en oppdatert innledning og noen nye fotnoter som Popper tilføyde i 1981/82). Boka kom først (1983 til 1988) ut i parallelutgaver på forlagene Hutchinson (London) og Rowman & Littlefield (Totowa), og fra 1992 hos Routledge (London).
Vought A-7 Corsair II
Vought A-7 Corsair II var et amerikansk angrepsfly som var basert på F-8 Crusader. A-7 var i tjeneste hos både US Navy og US Air Force, og senere også hos det amerikanske Air National Guard. Flyet ble også eksportert til Hellas på 1970-tallet og til Portugal og Thailand sent på 1980-tallet.
Ravensburg
Ravensburg er en by i delstaten Baden-Württemberg i Tyskland. Byen hadde en befolkning på 49,418 mot slutten av 2009 og har et areal på 92,04 kvadratkilometer. Byen utgjøres av det sentrale Ravensburg (Kernstadt) og delområdene Eschach, Taldorf og Schmalegg.
Eve
Eve er en utgivelse av Alan Parsons Project innenfor sjangeren progressiv rock og ble utgitt i 1979. Sammen med forgjengeren Pyramid er utgivelsen blitt sett på som gjennomsnittlig album fra gruppa mellom 1977 og I Robot til Alan Parsons Projects markante salgssuksesser utover 1980-tallet.
Temaet i Eve er kvinnen og hennes effekt på det mannlige kjønn, og det er også annerledes fra forrige utgivelser på grunn av at det er det eneste med kvinnelige hovedvokalister i Clare Torry og Lesley Duncan, hvor førstnevnte er kjent fra arbeider med Alan Parsons og Pink Floyds arbeider på deres album Dark Side of the Moon fra 1973. Åpningsmelodien «Lucifer» og «Damned If I Do» fikk begge noe spilletid på radio. I Norge endte Eve opp som nummer seks på VG-lista etter ti uker.
Sporliste
Alle sanger er skrevet av Alan Parsons og Eric Woolfson.
Jakob J. Lothe
Jakob Mathias Jakobson Lothe (født 1853 på Lote, død 7. juni 1921 på Hopland ) var en norsk lokalpolitiker, offiser og bonde. Han var ordfører i Gloppen kommune i Sogn og Fjordane fra 1902 til 1913.
Bakgrunn
Lothe ble født på husmannsplassen «Geilane» på Lote, da under Gloppen kommune – nå ligger Lote til Eid kommune. Han gikk på underoffiserskole i Bergen, og ble kommandersersjant (også kalt «furér»), i Fjordane Bataljon. I 1879 giftet han seg med odelsjenta Rakel Jakobsdatter Hopland. Mens han var ordfører i Gloppen sviktet helsen, og i 1905 søkte han avkjed fra militæret. Paret flyttet en tid senere til Hopland i Stryn, og tok over gården der.
Leyvin Balanta
Leyvin Jhojane Balanta Fory (født 3. september 1990) er en kolombiansk fotballspiller som spiller for den kolombianske klubben Independiente Santa Fe.
Euplatyrhopalus
Euplatyrhopalus er en slekt av løpebiller.
Utseende
Middelsstore (ca. 8 millimeter), noe flate, blanke og hårløse, rødbrunlige løpebiller, ligner ikke noe særlig på andre løpebiller. Hodet er rundet, bredere enn langt. med markert, innsnevret "hals". Fasettøynene er middelsstore, kjevene ganske små. Antennene består tilsynelatende av bare to ledd, med en stor ytre del som består av seks delvis sammevokste ledd, denne delen er flat og formt nærmest som et skovlhorn av elg. Pronotum er kraftig innsnevret i den bakre delen slik at det blir T-formet. Dekkvingene er jevnbrede, tvert avkuttet i spissen, ganske blanke og slette. Beina har noe utvidete lår og legger, tynne føtter.
Levevis
Slekten er sterkt knyttet til maur og lever i maurtuene (obligate myrmekofiler).
Utbredelse
Slekten er utbredt i Asia, fra Pakistan i vest til Melanesia i øst.
Theora
Theora er en fri videokodek som utvikles av organisasjonen Xiph.org, som en del av Ogg-prosjektet. Theora er ment som en konkurrent til MPEG-4 (for eksempel Xvid eller DivX), Windows Media Video, RealVideo, og andre høykomprimeringskodeker.
Theora er arvtageren etter On2s videokodek VP3. VP3 var i utgangspunktet patentert, men On2 har gitt det ut under en fri programvarelisens (BSD-liknende) som sikrer hele menneskeheten retten til å bruke programvare basert på VP3 for all framtid uansett hensikt. Dette gjør Theora svært interessant for fri programvare-bevegelsen.
Den norske regjeringen har blitt foreslått å bruke Theora på offentlige nettsteder.
Teknisk informasjon
Theora lagrer kun bildedelen av videoen. Lyden lagres som regel i Vorbis, men Speex eller FLAC går også an. Undertekst kan lagres med tekstkodeken Writ. Det hele pakkes i et innkapslingsformat, vanligvis Ogg. Foretrukket filendelse er da .ogv, men .ogg er tradisjonelt mye brukt.
Utvikling
Etter flere år i alfa- og betastadium blei Theora 1.0 gitt ut den 3. november 2008. Nå er utviklingsfokuset retta på en ny koder med kodenavnet «Thusnelda» som vil bli inkludert i en framtidig Theora 1.1-utgivelse. Formatet ble "frosset" i Theora 1.0alfa3 (utgitt i juli 2004), så filmer lagret etter dette tidspunktet vil fortsette å være kompatible med framtidige avspillere.
Koding av Theora-video
Libtheora-biblioteket, fra theora.org, inneholder referanseimplementasjonen av både koder og dekoder. Foreløpig (mars 2006) finnes det ikke noe offisielt program som kan kode Theora-video.
Det finnes et tredjepartsprogram, ffmpeg2theora, som bruker FFmpeg til å dekode MPEG-video og libtheora til å kode Theora-video.
Den frie lyd/video-dekoderen ffdshow kan kode Theora-video ved hjelp av multikodekpakken Video for Windows inne i populære AVI-redigeringsprogrammer som VirtualDub. Det støtter både koding og dekoding av Theora-videostrømmer og bruker Theoras alfa 4-biblioteker. Imidlertid kan ikke alle de gode egenskapene i Theora nyttes i gjennom ffdshows grensesnitt.
Det frie 'Video-DJ'-programmet Freej kan kode og strømme ogg/theora. Video kommer fra en eller flere video- eller bildefiler/kilder mens lyd kommer fra lydkortet.
Det frie Videoredigeringsprogrammet LiVES kan kode ogg/theora i forskjellige kvaliteter.
En betaversjon av Thoggen for Linux, et GTK+ og GStreamer-basert DVD-kopieringsprogram som koder ogg/theora.
Redigering av Theora-video
Følgende videoredigerings­programmer kan importere og eksportere Ogg Theora:
Spilling av Theora-video
Du kan finne videoer til å teste Theora-avspilleren din, se her liste over Theora-demoer eller her Theora testsvitte.
Strømming av Theora
Følgende medieservere strømmer Theora video:
Madagaskarpalme
Den har en tykk, sukkulent stamme som blir 1,5–8 m høy. Stammen er bare forgrenet i toppen på eldre planter. Stammen og eventuelle greiner er dekket av lange torner, som er omdannede akselblad. I toppen av planten sitter en rosett med avlange blad. Bladene er olivengrønne på oversiden og lyse under. Etterhvert som planten vokser, faller bladene av nedover stammen, men tornene står parvis igjen i de gamle bladfestene. Blomstene er femtallige og hvite. Arten vokser i torneskogene på sørlige og sørvestlige Madagaskar opptil 750 moh.
Madagaskarpalme blir plantet i hager i områder uten frost, og i kaldere strøk er den en populær stueplante. Til tross for navnet er den ingen palme, og den er heller ingen kaktus. Den utvikler sjelden blomster når den dyrkes innendørs. Planten mister bladene når den gjør seg klar til tørketiden. Da må den ikke vannes, ellers råtner stammen innenfra og planten dør.
Hovedserien 1960–61
Hovedserien 1960-61 var navnet på det øverste nivået i det norske seriesystemet i fotball som gikk fra juli 1960 til juni 1961. Hovedserien var delt opp i to avdelinger med åtte lag hver. vant gruppe A foran mens  vant gruppe B foran.
Sesongen ble avsluttet med bronsefinale den 14. juni 1961 og finale 16. juni. I bronsefinalen spilte mot  og vant denne 6–4. I finalen spilte mot  og vant sin andre finale på rad med seier 2–0.
Tomislav Knez
Tomislav Knez (født 9. juni 1935 i Banja Luka) var en jugoslavisk fotballspiller som deltok i de olympiske leker 1960 i Roma.
Knez ble olympisk mester i fotball under Sommer-OL 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte en uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1-1 etter ekstra omganger. Det var 0-0 etter ordinær spilletid, begge lagen scoret i den siste ekstra omgangen. Jugoslavia gikk videre til finalen via loddtrekning. De vant finalen over Danmark med 3-1. Knez spilte alle fem kampene og scoret to mål i turneringen.
Knez spilte fjorten landskamper og scoret åtte mål for Jugoslavia i perioden 1960–1961.
Banjul
Banjul er hovedstaden i Gambia. Byen ligger på St. Mary's Island, hvor Gambiaelva renner ut i Atlanterhavet. Byen er en av de minste hovedstedene i Afrika, og den omtales ofte som en stor landsby. I 2003 ble Banjuls folkemengde beregnet til 46 700. Landets største by og økonomiske sentrum er Serekunda.
Historie
Byen ble grunnlagt av britene i 1816 som handelsstasjon og utgangspunkt for å nedkjempe slavehandelen. De gav byen navnet Bathurst etter Henry Bathurst, som var britisk minister for koloniene. Navnet ble endret til Banjul i 1973.
Monumenter
Arch 22, Tjuetobuen, er porten til Banjul og ble bygd til minne om militærkuppet 22. juli 1994. Den buede porten er 35 meter høy og står midt på en åpen plass som også er en del av monumentet.
Jesper Blomqvist
Lars Jesper Blomqvist (født 5. februar 1974 i Tavelsjö i Västerbotten) er en svensk fotballspiller og fotballtrener.
Blomqvist var en rask venstreving, dessverre mye utsatt for skader. Han startet karrieren i hjemmeklubben Tavelsjö og spilte senere i Umeå FC før han fikk sitt gjennombrudd i IFK Göteborg, blant annet med suksess i Mesterligaen. Han fikk etter hvert proffkontrakt med den italienske klubben AC Milan, og gikk derfra til Parma AC, før han ble kjøpt inn som alternativ til Ryan Giggs av Manchester United i 1998. I løpet av Blomqvists tid i Manchester United vant klubben tre ligatitler (1999, 2000 og 2001), en FA Cup-tittel (1999) og en UEFA Champions League-tittel (1999). Blomqvist scoret bare ett mål i løpet av tiden i United.
I 2001 signerte Blomqvist for Everton og gikk senere til Charlton Athletic. Da han returnerte til Sverige sommeren 2003, valgte han Djurgårdens IF. Skadeproblemer tvang ham til å legge opp i 2005, men han har senere gjort comeback. I dag er Jesper spillende assistenttrener i Hammarby.
Meritter
+ Blomqvist fikk også gullmedaljer for sesongene 1999/2000 og 2000/01, men spilte ingen kamper på grunn av skader
Ochodaeidae
Utseende
Små til middelsstore (3 – 10 mm), vanligvis brune biller uten metallglans. Kroppen er avlang og hvelvet. Antennene er 9- eller 10-leddete, fløyelsaktig hårete, de tre ytterste leddene danner en vifte. Noen har en eller flere knøler ved hodets fremkant. Overleppen (labrum) og kjevene (mandibler) skyter fram under hodets fremkant (clypeus). Brystskjoldet (pronotum) er bredere enn langt, hvelvet, vanligvis med mange punktgroper (tett punktert) og hårete, uten knøler, horn, lister eller dype groper, men gjerne med en lengdefure i midten. Dekkvingene er hvelvede, med eller uten lengdestriper. Beina er kraftige, framleggen (protibia) med kraftige tenner på utsiden, mellom- og bakleggene med to lengdelister. Midtleggen (mesotibia) har en karakteristisk, kamformet eller sagtakket spore. Føttene er 5-leddete, ganske korte og kraftige. Larvene er bare kjent for noen få arter, der de er av vanlig skarabide-type (scarabaeiform larve).
Levevis
Veldig lite er kjent om deres biologi. De fleste artene finnes på varme, sandige steder. Man har gjettet på at de lever av sopp i underjordiske ganger. Larvene til én art har blitt funnet i avfallshauger som maur har slengt fra seg, og det er mulig at flere av artene er knyttet til maur. Billene flyr helst om natten og har av og til blitt fanget tallrikt i lysfeller.
Eksterne lenker
Carlson, D.C. 2001. Generic Guide to New World Scarab Beetles: Ochodaeidae.
EM i roing 2008
EM i roing 2008 (europamesterskapet i roing) ble arrangert i Marathon i Hellas i 2008.
3. serierunde i 1. divisjon fotball for menn 2017
3. serierunde i OBOS-ligaen 2017 ble spilt 17. og 18. april 2017.
Kampfakta
'''Mandag 17. april 2017''' <div id="Bodø/Glimt v Elverum"> <div id="Florø v Levanger"> <div id="Start v Åsane"> <div id="Ullensaker/Kisa v Strømmen"> '''Tirsdag 18. apri 2017''' <div id="Mjøndalen v Jerv">
Popé
Popé (også kalt Po'pay) (født rundt 1630, død rundt 1688) var en Tewa-indianer og religiøs leder fra Ohkay Owingeh (tidligere kjent som San Juan Pueblo), som ledet pueblo-opprøret mot de spanske koloniherrene i 1680.
Popé var en av 47 indianere som i 1675 ble arrestert og anklaget for å praktisere trolldom. Tre av mennene som ble funnet skyldig ble tatt til sine respektive landsbyer der to av dem ble hengt. En hengte seg selv før spanjolene rakk det. De resterende 44 ble pisket i all offentlighet og dømt til fengselsstraffer.
Da informasjon om dette nådde pueblo-lederne reiste de i stort antall til Santa Fe der fangene ble holdt. Den spanske guvernøren, Juan Francisco de Treviño, slapp fangene fri på grunn av at et stort antall av soldatene hans var ute for å kjempe mot Apacher.
Popé kom hjem, og var dypt forstyrret over det som hadde skjedd. Kort tid etterpå flyttet han nordover til Taos Pueblo, der han trolig planla pueblo-opprøret. Opprøret hadde som mål å fordrive spanske nybyggere fra pueblo-indianernes tradisjonelle landområder og bevare pueblo-indianernes levesett. Opprøret var en suksess, og spanjolene ble fordrevet fra praktisk talt hele New Mexico.
I 1692, etter Popés død, gjenvant spanjolene igjen kontroll over området, men ga da pueblo-indianerne friere spillerom. I denne nye epoken forsøkte ikke lenger spanjolene å utrydde pueblo-indianernes religion og kultur, og resultatet var en blanding mellom spansk og indiansk kultur som vedvarer den dag i dag.
Av denne grunn valgte New Mexicos innbyggere å hedre Popé ved å oppføre en statue i Washington D.C. Stutuen er laget av Pueblo-skulptør Cliff Fragua og ble innviet i den amerikanske kongressbygningen 22. september 2005. Den er en av to statuer som har blitt forært av New Mexico til National Statuary Hall Collection.
Sovjetunionens romprogram
Sovjetunionens romprogram viser til romforskning utført av Sovjetunionen fra 1930 og frem til oppløsningen i 1991. I den over seksti år lange historien var dette militære programmet hovedansvarlig for en rekke banebrytende prestasjoner innen romfart, inkludert de første interkontinentale ballistiske missiler (1957), den første satellitten (Sputnik 1), det første dyret i verdensrommet (hunden Laika i Sputnik 2), det første mennesket i verdensrommet og i bane rundt jorden (kosmonauten Jurij Gagarin), den første kvinnen i verdensrommet og i bane rundt jorden (kosmonauten Valentina Teresjkova i Vostok 6), den første romvandringen (kosmonauten Aleksej Leonov som var med Voskhod 2), det første nedslaget på månen (Luna 2), det første bildet fra den andre siden av månen (Luna 3) og den første ubemannede myke landingen på månen (Luna 9), den første roveren, den første romstasjonen og den første interplanetariske sonden.
Fløgstad
Fløgstad er et delområde i Sauda kommune som dekker åskanten over Sauda sentrum og strekker seg fra Saudasjøen til den øvre delen av Åbøbyen samt oppover Åbødalen på vestsiden av Nordelva. Fra gammelt av var Fløgstad en storgård som dekket store deler av det som utgjør sentrale deler i Sauda i dag. Den kjente forfatteren Kjartan Fløgstad vokste opp i dette området.
Selv om stedet Fløgstad geografisk sett er mindre, dekkes Sauda sentrum (Øyra) av Fløgstad.
Se også Grunnkretser i Sauda kommune
Lawrence Gonzi
Lawrence Gonzi (født 1. juli 1953 i Valletta) er en maltesisk politiker for Nationalist Party (NP). Han var statsminister i Malta fra 2004 til 2013.
Gonzi er utdannet jurist fra University of Malta og arbeidet fra 1975 til 1988 som advokat. Han har også vært bedriftsleder.
I 1988 ble han oppnevnt som parlamentspresident, en post han hadde til 1996. Han stilte så til valg og ble innvalgt i parlamentet. I 1997 ble han valgt til generalsekretær i Nationalist Party. Året etter ble han sosialminister og fra 1994 til 1996 var han visestatsminister. Gonzi ble gjenvalgt til parlamentet i 2003 og ble igjen visestatsminister og sosialminister. Den 23. mars 2004 overtok Gonzi statsministerposten. Han kunne så som statsminister lede Gonzi Malta inn som medlem i EU. Han hadde fra 2004 til 2008 også ansvar for finansdepartementet. Gonzi ble gjenvalgt som statsminister i 2008. I 2013 tapte han valget og ble etterfulgt av Joseph Muscat.
Lycksele lufthavn
Lycksele lufthavn (Lycksele flygplats) (IATA: LYC, ICAO: ESNL) er en regional flyplass i Lycksele kommune i Västernorrlands län i Sverige. Avstanden til Lycksele by er 5 kilometer
Ruter og flyselskap
Pr 2012 er det 2-3 daglige ruteflyvninger til Stockholm Arlanda og til Arvidsjaur. Ruten er en anbudsrute med støtte fra Trafikverket og har siden 2008 vært operert av NextJet. Flyplassen hadde 24822 passasjerer i 2011, samtlige var innenrikspassasjerer.
Historie
Flyplassen åpna for trafikkflygning i 1968 og hadde opprinnelig en rullebane på 1100 x 30 meter. Rullebanen har blitt utvida i 1994 og i 2004 til dagens dimensjoner på 2000 x 45 meter. I 2007 ble nytt terminalbygg åpna.
Frank O’Farrell
Som spiller
Frank O'Farrell startet sin spillerkarriere for Cork United, men han og lagkameraten Tommy Moroney ble overført til West Ham United i 1948. Han brukte noe tid på å etablere seg på Upton Park, men ble etterhvert velrespektert. Han ligadebuterte i november 1950 borte mot Notts County, noe som endte med 1-4 tap. O'Farrell spilte fast på laget de neste seks sesongene. I løpet av den tiden spilte han ni kamper og scoret to mål for. Lanndskampdebuten kom mot Østerrike i Wien 7. mai 1952, da Irland tapte hele 6-0.
I november 1956 forlot han West Ham til fordel for Preston North End, i en byttehandel mot Eddie Lewis. Laget kom på andreplass i toppserien i 1957-58 sesongen, bare bak Wolverhampton Wandererers. Ironisk nok vant hans gamle lagkamerater i West Ham 2. divisjon den samme sesongen. Det var et mål han hadde forsøkt å hjelpe klubben til i årevis. Han la opp som spiller i 1961 på grunn av en skade. Likevel var han registrert som spillende manager for Weymouth fra mai 1961.
Som manager
Etter noen år hos non-league-laget Weymouth overtok han som manager etter Eric Webber i Torquay United i mai 1965. Han tok laget til opprykk i sin første sesong. De påfølgende årene endte på henholdsvis 6. og 7.-plass i 3. divisjon. Som manager i Torquay hentet han hele tre spillere fra sin tidligere klubb West Ham: John Bond, Ken Brown og Bill Kitchener.
I desember 1968 tok han over Leicester City, da han ble foretrukket til stillingen fremfor Luton Town-manager Allan Brown. Sistnevnte ble faktisk sparket fra sin stilling i Luton fordi han viste interesse for denne jobben. Ironisk nok endte det med at Brown fikk O'Farrell sin gamle stilling i Torquay. Leicester City rykket ned mot slutten av sesongen, men han tok dem til FA-cupfinalen på Wembley, der laget tapte 0-1 mot Manchester City.
I juni 1971, etter å ha ledet Leicester City til opprykk ved å vinne tittelen i 2. divisjon, fikk han jobben som manager i Manchester United. Der fikk han en 5-årskontrakt verdt £12.000 i året. Han ankom klubben bare tre år etter de vant Serievinnercupen. Laget var på hell og endte på 8.-plass begge sesongene før O'Farrell overtok. I begynnelsen gikk det bra, og på et tidspunkt ledet United serien med 10 poeng. Fra første nyttårsdag 1972 tapte imidlertid klubben syv kamper på rad. Til slutt endte man på 8.-plass også denne sesongen. Påfølgende sesong startet elendig og da laget tapte 0-5 mot Crystal Palace], ledet av Don Rogers, ble O'Farrell sparket. Han ble erstattet av den mer karismatiske Tommy Docherty. Da hadde han fremdeles 3,5 år igjen av kontrakten, og saksøkte derfor Manchester United for £72.000. Saken kom imidlertid aldri for retten, ettersom partene ordnet opp i minnelighet. Han ledet United i 81 kamper, der 30 endte med seier, 27 uavgjort og 24 tap.
Han ble manager for Torquay United i november 1973, men i april 1974 sluttet han for å overta s landslag. Han ledet dem blant annet til Asia Cup i 1976. Han ledet dem i 15 kamper, der 10 endte med seier, 3 uavgjort og 2 tap.
I november 1976 returnerte han til Torquay United som manager, men ble daglig leder da Mike Green overtok manager-stillingen i mars 1977. Men i juni 1981 var han tilbake i samme stilling, men ble daglig leder igjen i juni 1982, da Bruce Rioch fikk stillingen. Han ledet klubben til 1983, da han pensjonerte seg og levde videre i samme by. I januar 2006 ble O'Farrell invitert til Iran i en seremoni til ære for tidligere spillere hos klubben Persepolis F.C., sammen med blant annet Alan Rogers.
Suppe
Suppe er en flytende kokerett som enten kan serveres som forrett eller hovedrett. Det finnes mange måter å lage supper på, og suppene kan ha mange navn. Blant de mest tradisjonsrike suppene i Norge finner man fersk suppe, ertesuppe og fiskesuppe. Blant de mest populære utenlandske suppene er tomatsuppe.
Hovedsakelig er supper kokt med en kraft eller gjerne også buljong som basis. Deretter tilsatt smakstilsetninger som grønnsaker, urter, kjøtt, fisk og krydderier, alt etter hvilken type suppe man ønsker. Det finnes både varme og kalde supper.
Fruktsupper lages vanligvis av en eller flere frukter som kokes i vann, og tilsettes tykningsmiddel (fra gammelt av: potetmeljevning) mot slutten av kokeperioden. Samme basis med mer frukt og jevning gir enten kompott (seigtflytende) eller grøt.
Noen av dem er:
Eddie Macons flukt
Eddie Macons flukt (originaltittel: Eddie Macon's Run) er et amerikansk action-krim-drama fra 1983 regissert av Jeff Kanew. Rollene som henholdsvis rømling og politimann spilles av John Schneider og Kirk Douglas.
Handling
Eddie Macon (Schneider) er en uskyldig dømt som rømmer fra et fengsel i Texas med mål mot Mexico for å gjenforenes med kone og barn for å starte et nytt liv. Han blir forfulgt av den brutale politimannen Carl 'Buster' Marzack (Douglas), som ser sin sjanse til å rehabilitere seg etter tidligere å ha falt i unåde. Marzak kommer et langt steg nærmere i å innhente Macon da han får fatt på hans nedskrevne fluktrute.
I rollene
(utvalg)
Fiolinane
Fiolinane er en roman av den norske forfatteren Jan Roar Leikvoll, utgitt i 2010.
Romanen handler om et samfunn på en stor søppelfylling i et fiktivt ørkenlandskap, hvor hovedpersonen er en navnløs gutt i tenårene. Litteraturkritiker Marta Norheim beskriver samfunnet slik: «Vi er i eit samfunn som har gått i oppløysing av uklåre grunnar. I eit goldt, ørkenaktig landskap fylt av skrot og oljefat overlever ei gruppe nakne, namnlause menneske frå dag til dag på rotter og anna dei greier å få tak i. Snikande sjukdommar tek langsomt livet av den eine etter den andre i den vesle familien vi følgjer på nært hald. Folk som ikkje tilhøyrer dei nærmaste er fiendar, og det slår meg at ubehaget i kulturen er lett å bere samanlikna med den nakne kampen for eksistensen vi er vitne til her.» Litteraturkritiker Susanne Kristensen i Klassekampen omtalte Fiolinane som «Et ond lite mesterverk».
Hurtigløp på skøyter under Vinter-OL 2010 – 5000 meter kvinner
5000 meter damer var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 24. februar 2010.
16 skøyteløpere fra 9 nasjoner deltok på distansen.
Rekorder
Før konkurransen var gjeldende verdens- og olympisk rekorder som følger:
Det ble verken satt olympisk rekord eller verdensrekord under øvelsen.
Colin Montgomerie
Colin Stuart Montgomerie (født 23. juni 1963 i Glasgow) er en skotsk profesjonell golfspiller. Han har kallenavnet «Monty».
Montgomerie har rekorden med flest sesongavslutninger øverst på Europatourens pengeliste (tidligere kjent som Order of Merit), hvert år fra 1993 til 1999 og dessuten 2005. Han har vunnet 31 turneringer på touren.
Han har kommet på andreplass i fem major-turneringer: US Open Championship i 1994, 1997, 2006, PGA-mesterskapet i 1995 og British Open 2005. Han kom inn blant de ti beste på verdensrankingen i golf for første gang i 1994 og lå som nummer 3 på sitt beste.
Montgomerie har spilt på åtte Ryder Cup-lag (1991, 1993, 1995, 1997, 1999, 2002, 2004, 2006) hvor han aldri er blitt beseiret i en single-match. I 2010 var han kaptein for det vinnende europeiske laget.
I seniorsammenheng (spillere over 50 år) har han vunnet bl.a. tre majorturneringer.
Han ble gjort til offiser av Order of the British Empire i 2004. Hans hjemmeklubb er Turnberry i Skottland, der Colin Montgomerie Golf Academy ligger.
Filosofiåret 1342
Filosofiåret 1342 er en oversikt over hendelser, utgivelser og personer med tilknytning til filosofi i 1342.
Gelechioidea
Gelechioidea er en meget artsrik overfamilie av sommerfugler. Det er beskrevet rundt 20 000 arter, men det finnes mange flere ubeskrevne, og det antas at Gelechioidea kan ha flere arter enn Noctuoidea, der det per i dag er nær 70 000 arter beskrevne. De fleste medlemmene av Gelechioidea er små og kjedelig farget, men noen mer fargerike arter finnes. Gruppen blir delt i ca. 24 ulike familier, dette tallet kan variere mye mellom ulike klassifikasjoner. Spesielt artsrike grupper er gressmøll (Elachistidae), prydmøll (Oecophoridae), sekkmøll (Coleophoridae), glansmøll (Cosmopterigidae), båtmøll (Gelechiidae) og den tropiske familien Stenomatidae.
Utseende
Små til middelsstore (vingespenn vanligvis mellom 10 – 30 mm), som oftest slanke sommerfugler, vingene avlange og smale. Labialpalpene er vanligvis nokså lange og krummet oppover og bakover, antennene er trådformede og minst halvparten så lange som forvingene, noen ganger lengre enn disse. Vingene er gjerne avrundet ytterst, men kan ha ganske forskjellig form. Bakvingene er vanligvis temmelig smale, med lange hårfrynser. Beina er forholdsvis lange.
Levevis
Som en kan forvente av en så artsrik gruppe, viser Gelechioidea stor variasjon i biologi. De fleste artene har larver som lever på eller i planter, som minerere i blad, stengler, knopper, blomster eller frukter, eller utenpå planten. Noen få danner galler. Gelechioidea finnes på de fleste plantegrupper, også moser og karsporeplanter. En stor gruppe har larver som lever av dødt plante- eller dyremateriale, blant annet muggent løvstrø og lagrede matvarer. Noen få arter har også larver som opptrer som rovdyr, blant annet har det nettopp blitt oppdaget at noen arter i familien glansmøll på Hawaii lever av snegler som de fanger i fangstnett (Rubinoff & Haines 2005). Larvene omgir seg ofte med et hylster av silke og/eller plantedeler. De voksne sommerfuglene flyr vanligvis om natten.
Få skadedyr
Medlemmene av Gelechioidea er småvokste og som oftest forholdsvis fåtallige. Det gjør at det er relativt få arter som blir regnet som betydelige skadedyr. Noen kan likevel gjøre skade på jordbruksvekster, eller på lagrede matvarer. På den andre siden er enkelte arter blitt forsøkt brukt i biologisk bekjemping av ugress.
Toxic Psychiatry
Toxic Psychiatry er en bok fra 1994 av Peter Breggin. Boken har fokus på bivirkninger og mulige skadevirkninger av fysisk-kjemiske tiltak, kalt behandling, innen moderne psykiatri.
Luis Manuel Orejuela
Luis Manuel Orejuela García (født 20. august 1995) er en kolombiansk fotballspiller som spiller for den brasilianske klubben São Paulo Futebol Clube.
Luke Donald
Luke Donald (født 7. desember 1977) er en engelsk profesjonell golfspiller. Han spiller hovedsakelig på PGA-touren, men er også medlem av Europatouren.
Donald ble profesjonell i 2001. I 2011 gikk han til topps på verdensrankingen i golf, da han slo Lee Westwood i omspill i BMW PGA Championship.
George Coulouris
George Coulouris (født 1. oktober 1903 i Salford i Manchester i England, død 25. april 1989 i London i England) var en skuespiller.
Bakgrunn
Faren var en gresk immigrant og moren var engelsk. Han vokste opp i Salford og Urmston og gikk på Manchester Grammar School. Han studerte på Londons Central School of Speech and Drama samtidig som Laurence Olivier og Peggy Ashcroft.
Karriere
Hans debut på teater var i stykket Kong Henrik V i 1926 på Old Vic. I 1929 spilte han for første gang på Broadway og han hadde sin første rolle i en hollywoodfilm i 1933.
Orson Welles hadde en stor innvirkning på Coulouris' liv. De møttes i 1936 og Coulouris ble med i Welles' Mercury Theatre og spilte Mark Antony i oppsetningen av Julis Caesar. John Mason Brown skrev i sin anmedeldelse i New York Post blant annet: «Even 'Friends, Romans, countrymen' sounds on his tongue as if it were a rabble-rousing harangue he is uttering for the first time». Hans kanskje mest kjente rolle er som Walter Parks Thatcher i Welles' Citizen Kane (1941). For denne rollen vant han National Board of Reviews pris for beste skuespiller i 1941. Orson Welles var den eneste andre skuespilleren i Citizen Kane som også fikk denne prisen.
På 1930-tallet og 1940-tallet spilte han mye på både teater og i film. Han var med i broadwayproduksjonen av Richard III i 1943. Blant filmene han spilte i finner man Klokkene ringer for deg, Mr Skeffington (1944) og Watch on the Rhine (1943), som han fikk en oscarnominasjon for. Han spilte også Robert de Baudricourt i Technicolor-filmen Joan of Arc (1948) med Ingrid Bergman i hovedrollen.
Coloruis dro tilbake til Storbritannia etter 1950 og spilte i flere filmer, på teater og i TV-serier, dog uten like mye anerkjennelse. Hans teaterskuespill var mest anerkjent og han spilte tittelrollen i Kong Lear hos Glasgow Citizens' Theatre (1952); i En folkefiende; i Sean O'Caseys The Plough and the Stars som Peter Flynn; i August Strindbergs Dødsdansen og i Tennesse Williams' Katt på hett blikktak.
På denne tiden spilte han også i filmene Doctor in the House-serien, Papillon, The Long Good Friday og Murder on the Orient Express. I løpet av livet spilte han i over 80 filmer.
Coulouris hadde også flere roller i hørespill på radio og blant rollene i TV-serier finner man Danger Man, The Prisoner og som Arbitan i Doctor Who-historien The Keys of Marinus.
Han var gift med Louise Franklin (1930–1976) og Elizabeth Donaldson (1977–1989).
Han døde av hjertesvikt på grunn av parkinsons.
Gaddafi Stadium
Gaddafi Stadium er en cricketstadion i Lahore, Pakistan. Stadionet ble åpnet i 1959 og renovert i 1996 i forbindelse med Verdensmesterskapet i cricket i 1996. Stadionet het opprinnelig Lahore Stadium, men fikk dagens navn i 1974 etter Libyas leder Muammar al-Gaddafi etter at han holdt en tale i Den islamske konferanse hvor han talte for Pakistans rett til å anskaffe atomvåpen.
Hagen behandlingshjem
Hagen behandlingshjem var en barnepsykiatrisk enhet i Veldre i Ringsaker kommune i Innlandet. Det ble opprettet i 1968 og hadde både internatplasser, dagplasser og egen skole. Tilbudet var rettet mot barn fra 6 til 12 år, og det var lenge det eneste døgntilbudet innen barne- og ungdomspsykiatri i daværende Hedmark fylke.
Plassen Hagen var før 1968 i bruk som barnehjem, under navnet Veldre barnehjem fra 1918 til 1967. Langvarig bestyrer ved barnehjemmet var Signe Heier, som kom dit i 1920 og fortsatte til 1967.
Sykehuset Innlandet drev virksomheten de siste årene. Et forslag om å legge ned enheten ble presentert i januar 2010. Enheten ble i 2013 vedtatt nedlagt og sammenslått med Familieenheten Gjøvik. Sammenslåingen ble gjennomført fra 1. januar 2016. Anlegget ble solgt i 2015. Kjøperne hadde planer om å drive asylmottak, men solgte stedet med tap to år etter.
Den første Teskjekjerringprisen ble i 1974 tildelt Hagen behandlingshjem, «som en oppmuntring av aktivitetene ved hjemmet».
Bora Kostić
Borivoje «Bora» Kostić (serbisk: Боривоје «Бора» Костић; født 14. juni 1930 i Obrenovac, død 10. januar 2011 i Beograd) var en jugoslavisk fotballspiller som deltok i de olympiske leker 1960 i Roma.
Kostić spilte trettitre landskamper og scoret tjueseks mål for Jugoslavia i perioden 1956–1964.
Rhadine
Rhadine er en slekt av billene i delgruppen (underfamilien) Platyninae i familiegruppen løpebiller.
Utseende
Middelsstore (gjerne 10-15 millimeter), slanke, blanke, brunlige løpebiller. Hodet er framstrakt og rundet med forholdsvis små fasettøyne. Noen har mer eller mindre reduserte fasettøyne. Pronotum er hjerteformet. Dekkvingene er ovale med fine punktrader og noen dype groper. Beina er nokså lange.
Levevis
Artene lever i huler, kjellere og ganger gravd ut av ulike dyr.
Utbredelse
Slekten er utbredt i Nord-Amerika.
Quantum Theory and the Schism in Physics
Quantum Theory and the Schism in Physics («Kvanteteorien og splittelsen i fysikken») er en bok av den østerriksk-britiske filosofen Karl Popper (1902–1994). Boka kom ut i 1982 og utgjør bind 3 av Poppers «postskriptum» til hans Logic of Scientific Discovery (1934/1959).
Boka var ferdigskrevet i 1956, men av ulike årsaker stoppa korrekturen opp året etter. Manuskriptet ble liggende i 25 år, før Poppers tidligere student W.W. Bartley besørga utgivelsen (utvida med et nytt forord, et innledningskapittel som opprinnelig ble publisert i 1967, og noen nye fotnoter). Boka kom først (1982 og 1984) ut i parallelutgaver på forlagene Hutchinson (London) og Rowman & Littlefield (Totowa), så (1989) hos Unwin Hyman (London), og fra 1992 hos Routledge (London).
Bokas innhold
Boka handler om sannsynlighetsteoriens og indeterminismens betydning i fysikken generelt og kvantemekanikken i særdeleshet. Poppers tese er at (i) fysikere flest har godtatt den klassiske fysikken for å være deterministisk; at de av den grunn (ii) har tolka stokastiske (tilfeldige) hendelser som uttrykk for ufullstendig kunnskap fra forskernes side; og at de (iii) har overført denne tolkninga av sannsynlighet som et subjektivt kunnskapsmål til kvantemekanikken. Som et resultat av dette har flertallet av fysikerne akseptert Bohrs, Heisenbergs og Paulis subjektivistiske og instrumentalistiske tolkning av kvantemekanikken (København-tolkninga). Dermed har det oppstått et «gap» mellom den deterministiske klassiske fysikken, som oppfattes som objektiv (virkeligheten eksisterer uavhengig av om den blir målt), og den indeterministiske kvantemekanikken, som oppfattes som subjektiv (det fins ingen virkelighet utover eller mellom målingene).
Popper betviler alle disse antagelsene: (i) Determinismen er en feilaktig antagelse også i den klassiske fysikken; (ii) tilfeldigheter og sannsynligheter er uttrykk for hendelsenes natur, ikke (bare) for forskernes manglende kunnskap om disse; og (iii) dette gjelder like mye i kvantemekanikken som i den klassiske fysikken. Popper forfekter derfor (som også Einstein, Planck og Schrödinger) en objektiv og realistisk tolkning av kvantemekanikken.
Mens indeterminisme i den klassiske fysikken er tema for postskriptumets bind 2 (The Open Universe), handler bind 3 mest om kvantemekanikken. Begge bindene forutsetter Poppers tolkning av sannsynligheter som objektive propensiteter, som han forklarer i postskriptumets bind 1 (Realism and the Aim of Science).
I forordets avsnitt IX beskriver Popper oppsettet på et kvantemekanisk eksperiment. Det er ment som en kritisk test av kvantemekanikkens subjektivistiske tolkning. Hvis eksperimentet gir resultatet som han forutsier, ville dette ifølge Popper representere en falsifikasjon av København-tolkninga.
Bokas mottagelse
Flere fysikere og filosofer har stilt seg tvilende til Poppers argumentasjon; noen har akseptert deler av den, men samtidig påpekt misforståelser fra Poppers side. Poppers eksperiment ble gjennomført i 1999 (fem år etter Poppers død) med det resultat at Poppers forutsigelse ble bekrefta. Det er imidlertid ikke enighet om tolkninga av eksperimentet (jf. utdypende artikkel).
Marilyn Monroes død
Marilyn Monroes død, som følge av en overdose sovemedisin, er en av de mest debatterte konspirasjonsteoriene i det 20. århundre. Mange spørsmål er fortsatt ubesvart om omstendighetene rundt hennes død 5. august 1962, og tiden fra liket ble funnet til politiet ble varslet.
Det siste døgnet
Om kvelden 3. august 1962 hadde Monroe en rolig middag med pressesekretæren sin, Pat Newcomb, som skulle overnatte hos henne til neste dag. Monroe sov dårlig natt til 4. august. Om morgenen ankom hennes hushjelp, Eunice Murray. Monroe luket bort ugress da fotografen Lawrence Schiller ankom på formiddagen for å høre om hun hadde bestemt seg for om hun ønsket å stille opp for Playboy. Etter hennes død fikk han vite at hun hadde takket nei til tilbudet noen få dager tidligere. Ifølge Schiller virket hun frisk, opplagt og tilsynelatende uten en bekymring. Et nattbord og noen trær som Monroe hadde bestilt ble levert. Rundt klokken 17.00 ringte skuespilleren Peter Lawford og inviterte henne til et middagsselskap. Hun takket nei. Rundt klokken 17.15 kom Monroes psykiater, dr. Ralph Greenson, på besøk og ba Newcomb om å reise hjem. Han syntes Monroe virket deprimert, og foreslo at Murray skulle kjøre henne en tur til stranden. I tillegg ba han Murray om å overnatte. Greenson forlot Monroe rundt klokken 19.00, og kort tid etterpå fikk hun en telefon fra Joe DiMaggio jr., sønnen til hennes eksmann Joe DiMaggio. Han fortalte at han hadde brutt forlovelsen sin, noe hun syntes var en god nyhet, ettersom hun ikke likte kjæresten hans. Ifølge DiMaggios beskrivelse av samtalen til politiet var hun kvikk og i godt humør. Hun ringte deretter til Greenson for å fortelle ham om samtalen med DiMaggio. Han syntes det virket som humøret hennes hadde bedret seg. Lawford ringte på nytt i håp om å overtale henne til å delta i middagsselskapet sitt. Han ble bekymret ettersom hun virket sløv og desorientert, før hun til slutt ble helt stille. Han trodde hun hadde lagt på røret, men da han forsøkte å ringe tilbake var linjen opptatt. Derfor ringte han Milton Ebbins og fortalte hva som hadde skjedd. Ebbins mente at Lawford ikke måtte reise hjem til Monroe for å undersøke, fordi han, som president John F. Kennedys svoger, ikke måtte innblandes i en skandale. De bestemte i stedet at Ebbins skulle ringe Monroes advokat, Milton Rudin. Rundt 20.30, etter å ha blitt kontaktet av Ebbins, ringte Rudin til Murray. Han ba henne om å sjekke hvordan det gikk med Monroe. Ifølge Rudin var hun borte i rundt fire minutter før hun kom tilbake og sa at Monroe hadde det bra. Han tvilte i ettertid på at Murray hadde undersøkt.